ddrg/super_eurlex huggingface dataset:
Úradný vestník L 022 , 30/01/1993 S. 0124 - 0124

Fínske špeciálne vydanie: Kapitola 5 Zväzok 6 S. 0043

Švédske špeciálne vydanie: Kapitola 5 Zväzok 6 S. 0043



Rozhodnutie č. 148 z 25. júna 1992 o používaní potvrdenia o uplatniteľných právnych predpisoch (formulár E 101), ak doba vyslania neprekračuje tri mesiace (93/68/EHS) SPRÁVNA KOMISIA EURÓPSKYCH SPOLOČENSTIEV PRE SOCIÁLNE ZABEZPEČENIE MIGRUJÚCICH PRACOVNÍKOV, so zreteľom na článok 81 písm. a) nariadenia Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov, samostatne zárobkovo činné osoby a ich rodinných príslušníkov pohybujúcich sa v rámci spoločenstva, podľa ktorého je zodpovedná za riešenie všetkých správnych otázok súvisiacich s uplatňovaním uvedeného nariadenia, keďže rozhodnutie č. 125 by malo byť zmenené a doplnené z dôvodu potreby obmedziť riziko zneužitia a keďže je na tento účel potrebné vo všetkých prípadoch zaznamenať osobitný dátum v políčku 5 formuláru E 101; keďže podmienky súčasného hospodárskeho života nevyhnutne vyžadujú, aby mnohí zamestnanci v priemyselných, obchodných a poľnohospodárskych podnikoch uskutočňovali časté krátkodobé cesty do zahraničia v prospech podniku, v ktorom sú zamestnaní; keďže je ťažké v takýchto prípadoch obdržať načas pred ich odchodom potvrdenie o uplatniteľných právnych predpisoch od určenej inštitúcie štátu, v ktorom má podnik sídlo; keďže sú dôvody pre pružnejší postup vydávania potvrdenia o uplatniteľnej legislatíve s cieľom zabezpečiť, aby si poistená osoba zobrala so sebou doklad potvrdzujúci, že sa pracovne zdržiava v jednom z členských štátov a že naďalej podlieha právnym predpisom štátu, v ktorom má sídlo podnik, ktorý ju zamestnáva, ROZHODLA TAKTO: 1. Pre doby vyslania, ktoré neprekročia tri mesiace, môže inštitúcia uvedená v článku 11 odseku 1 nariadenia (EHS) č. 574/72 vydať na požiadanie podnikom vyhotovenia formuláru E 101 opatrené poradovým číslom, v ktorých vyplní len políčko 5. 2. Podnik vyplní dve vyhotovenia formuláru. Jedno z týchto vyhotovení sa odovzdá pracovníkovi pred jeho odchodom a druhé vyhotovenie sa zašle do 24 hodín určenej inštitúcii štátu, v ktorom má podnik sídlo. 3. Toto rozhodnutie, ktoré nahrádza rozhodnutie č. 125, nadobúda účinnosť od prvého dňa mesiaca nasledujúceho po jeho uverejnení v Úradnom vestníku Európskych spoločenstiev. Správnej komisie S. Pinto Pizzarro predseda --------------------------------------------------
Úradný vestník L 213 , 24/08/1993 S. 0020 - 0020

Fínske špeciálne vydanie: Kapitola 3 Zväzok 52 S. 0042

Švédske špeciálne vydanie: Kapitola 3 Zväzok 52 S. 0042



Rozhodnutie Komisie z 23. júla 1993 o schválení niektorých pohotovostných plánov na kontrolu slintačky a krívačky (93/455/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 90/423/EHS z 26. júna 1990, ktorou sa mení a dopĺňa smernica 85/511/EHS, ktorou sa zavádzajú opatrenia na kontrolu slintačky a krívačky, smernica 64/432/EHS o zdravotných problémoch zvierat, ktoré ovplyvňujú obchodovanie v rámci spoločenstva s hovädzím dobytkom a ošípanými a smernica 72/462/EHS o zdravotných a veterinárnych problémoch dovozu hovädzieho dobytka, ošípaných a výrobkov z čerstvého mäsa z tretích krajín [1], najmä na jej článok 5 ods. 4, keďže Komisia už stanovila kritéria na uplatňovanie pri zostavovaní pohotovostných plánov na kontrolu slintačky a krívačky rozhodnutím 91/42/EHS [2]; keďže niektoré členské štáty predložili na schválenie vnútroštátne pohotovostné plány; keďže po preskúmaní tieto plány umožňujú dosiahnutie požadovaného cieľa a tiež spĺňajú všetky kritéria stanovené v rozhodnutí 91/42/EHS; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Pohotovostné plány na kontrolu slintačky a krívačky predložené členskými štátmi uvedenými v prílohe 1 sa schvaľujú. Článok 2 Toto rozhodnutie je adresované členským štátom. V Bruseli 23. júla 1993 Za Komisiu René Steichen člen Komisie [1] Ú. v. ES L 224, 13.8.1990, s. 13. [2] Ú. v. ES L 23, 29.1.1991, s. 29. -------------------------------------------------- PRÍLOHA Schvaľujú sa pohotovostné plány na kontrolu slintačky a krívačky týchto členských štátov: Belgicko Dánsko Nemecko Grécko Španielsko Francúzsko Írsko Taliansko Luxembursko Portugalsko Spojené kráľovstvo --------------------------------------------------
Úradný vestník L 025 , 29/01/1994 S. 0026 - 0026

Fínske špeciálne vydanie: Kapitola 11 Zväzok 28 S. 0037

Švédske špeciálne vydanie: Kapitola 11 Zväzok 28 S. 0037



Rozhodnutie Rady z 20. decembra 1993 o uzavretí dodatkového protokolu k Dočasnej dohode o obchode a obchodných záležitostiach medzi Európskym hospodárskym spoločenstvom a Európskym spoločenstvom uhlia a ocele na jednej strane a Bulharskou republikou na druhej strane a k Európskej dohode medzi Európskymi spoločenstvami a ich členskými štátmi na jednej strane a Bulharskou republikou na druhej strane (94/49/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 113 v spojení s článkom 228 ods. 2, so zreteľom na závery Európskej rady, ktorá sa uskutočnila v Kodani 21. a 22. júna 1993, so zreteľom na návrh Komisie, keďže Komisia v mene spoločenstva dojednala dodatkový protokol k dočasnej dohode o obchode a obchodných záležitostiach a k európskej dohode s Bulharskou republikou; keďže je potrebné schváliť tento dodatkový protokol, SA ROZHODLA TAKTO: Článok 1 Týmto sa v mene Európskeho spoločenstva schvaľuje dodatkový protokol k Dočasnej dohode o obchode a obchodných záležitostiach medzi Európskym hospodárskym spoločenstvom a Európskym spoločenstvom uhlia a ocele na jednej strane a Bulharskou republikou na druhej strane a k Európskej dohode medzi Európskymi spoločenstvami a ich členskými štátmi na jednej strane a Bulharskou republikou na druhej strane. Text tohto dodatkového protokolu sa pripája k tomuto rozhodnutiu. Článok 2 Predseda Rady je oprávnený určiť osobu splnomocnenú na podpísanie dodatkového protokolu v mene spoločenstva. Predseda Rady predloží oznámenie v mene Európskeho spoločenstva, ktoré ustanovuje článok 8 dodatkového protokolu. V Bruseli 20. decembra 1993 Za Radu predseda W. Claes --------------------------------------------------
Úradný vestník L 056 , 26/02/1994 S. 0001 - 0002

Fínske špeciálne vydanie: Kapitola 2 Zväzok 11 S. 0043

Švédske špeciálne vydanie: Kapitola 2 Zväzok 11 S. 0043



Rozhodnutie Rady zo 16. decembra 1993 o uzavretí Colného dohovoru o dočasnom použití cestných vozidiel na osobné použitie (1954) a prijatí uznesenia Organizácie spojených národov z 2. júla 1993 o zavedení karnetov de passage en douane a CPD karnetov pre cestné vozidlá na osobné použitie (94/110/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 113, v súvislosti s jej článkom 228 ods. 2, so zreteľom na návrh Komisie, keďže Colný dohovor o dočasnom použití cestných vozidiel na osobné použitie, dojednaný pod záštitou Organizácie spojených národov a podpísaný v New Yorku 4. júna 1954, zahŕňa podmienky dočasného dovozu a postupy pre cestné vozidlá na osobné použitie na colných územiach spoločenstva a tretích krajín a je colným dohovorom, ktorý by mohol pomôcť medzinárodnému obchodu; keďže podľa článku 34 (1bis) k dohovoru môžu pristúpiť regionálne hospodársky spojené organizácie; keďže okrem toho všetky členské štáty spoločenstva, s výnimkou Grécka, sú zmluvnými stranami dohovoru; keďže, ak sa spoločenstvo stane zmluvnou stranou, musí uložiť dokument o pristúpení u generálneho tajomníka Organizácie spojených národov; keďže súčasné ustanovenia spoločenstva o dočasnom dovoze cestných vozidiel na osobné použitie sú v súlade s ustanoveniami dohovoru a preto nie je potrebné uvádzať žiadne výhrady pokiaľ ide o dohovor; keďže je vhodné schváliť dohovor; keďže bolo by vhodné zároveň prijať uznesenie Organizácie spojených národov z 2. júla 1993 o zavedení karnetov de passage en douane a CPD karnetov pre cestné vozidlá na osobné použitie, ROZHODLA TAKTO: Článok 1 1. Týmto sa v mene spoločenstva schvaľuje Colný dohovor o dočasnom použití cestných vozidiel na osobné použitie. Text dohovoru je uvedený v prílohe I. 2. Týmto spoločenstvo prijíma rezolúciu Organizácie spojených národov z 2. júla 1993 o zavedení karnetov de passage en douane a CPD karnetov pre cestné vozidlá na osobné použitie za podmienok uvedených v prílohe II k tomuto rozhodnutiu. Článok 2 1. Predseda Rady je oprávnený určiť osobu splnomocnenú uložiť dokument o pristúpení k dohovoru v mene spoločenstva. 2. Takto určená osoba oznámi generálnemu tajomníkovi Organizácie spojených národov prijatie rezolúcie. 3. Komisia je týmto oprávnená odovzdať generálnemu tajomníkovi Organizácie spojených národov informácie ustanovené v článku 34 (1bis) dohovoru, po konzultácii s členskými štátmi a uložení dokumentu o pristúpení uvedeného v odseku 1. V Bruseli 16. decembra 1993 Za Radu predseda R. Urbain --------------------------------------------------
Úradný vestník L 056 , 26/02/1994 S. 0027 - 0027

Fínske špeciálne vydanie: Kapitola 2 Zväzok 11 S. 0067

Švédske špeciálne vydanie: Kapitola 2 Zväzok 11 S. 0067



Rozhodnutie Rady zo 16. decembra 1993 o uzavretí Colného dohovoru o dočasnom dovoze cestných vozidiel na podnikateľské účely (1956) a o prijatí rezolúcie Spojených národov o uplatňovaní carnets de passage en douane a karnetov CPD na cestné vozidlá na podnikateľské účely (94/111/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä na článok 113, v súvislosti s jej článkom 228 odsek 2, so zreteľom na návrh Komisie, keďže Colný dohovor o dočasnom dovoze cestných vozidiel na podnikateľské účely, dojednaný pod záštitou Organizácie spojených národov a podpísaný v Ženeve 18. mája 1956, zahŕňa dočasné dovozné podmienky a postupy pre cestné vozidlá na podnikateľské účely v colných územiach spoločenstva a tretích krajín a je zároveň colnou dohodou, ktorá by mohla účinne napomôcť rozširovaniu medzinárodného obchodu; keďže podľa článku 33 odsek 2 bis môžu regionálne hospodárske integračné organizácie pristúpiť k uvedenému dohovoru; keďže, okrem toho, všetky členské štáty spoločenstva sú zmluvnými stranami dohovoru; keďže, ak sa spoločenstvo má stať zmluvnou stranou, musí uložiť právny akt o pristúpení u generálneho tajomníka Organizácie spojených národov; keďže súčasné ustanovenia spoločenstva o dočasnom dovoze cestných vozidiel na podnikateľské účely sú v súlade s ustanoveniami dohovoru, a preto nie je potrebné formulovať žiadne výhrady so zreteľom na článok 38 dohovoru; keďže je primerané dohovor schváliť; keďže by bolo primerané prijať súčasne rezolúciu Spojených národov z 2. júla 1993 o uplatňovaní carnets de passage en douane a karnetov CPD na cestné vozidlá na podnikateľské účely, ROZHODLA TAKTO: Článok 1 1. Colný dohovor o dočasnom dovoze cestných vozidiel na podnikateľské účely sa týmto schvaľuje v mene spoločenstva. Text dohovoru sa uvádza v prílohe I. 2. Spoločenstvo týmto prijíma rezolúciu Spojených národov z 2. júla 1993 o uplatňovaní carnets de passage en douane a karnetov CPD na cestné vozidlá na podnikateľské účely, s výhradou podmienok stanovených v prílohe II k tomuto rozhodnutiu. Článok 2 1. Predseda Rady sa týmto v mene spoločenstva oprávňuje určiť osobu splnomocnenú na uloženie právneho aktu o pristúpení k dohovoru. 2. Takto určená osoba oznámi prijatie rezolúcie generálnemu tajomníkovi Spojených národov. 3. Komisia sa týmto oprávňuje, po prvej konzultácii s členskými štátmi a po uložení právneho aktu o pristúpení uvedeného v odseku 1, doručiť generálnemu tajomníkovi Spojených národov informácie stanovené v článku 33 odsek 2 bis dohovoru. V Bruseli 16. decembra 1993 Za Radu predseda R. Urbain --------------------------------------------------
Úradný vestník L 033 , 07/02/1994 S. 0001 - 0002

Fínske špeciálne vydanie: Kapitola 11 Zväzok 29 S. 0017

Švédske špeciálne vydanie: Kapitola 11 Zväzok 29 S. 0017



Rozhodnutie Rady z 2. decembra 1993 týkajúce sa záverov k zmene a doplneniu k Montrealskému protokolu o látkach, ktoré poškodzujú ozónovú vrstvu (94/68/ES) RADA EURÓPSKEJ ÚNIE so zreteľom na Zmluvu o založení Európskeho spoločenstva, najmä na jej článok 130 s ods. 1 v súvislosti s článkom 228 ods. 2, prvým pododsekom, so zreteľom na návrh Komisie [1], so zreteľom na stanovisko Európskeho parlamentu [2], so zreteľom na stanovisko Hospodárskeho a sociálneho výboru [3], keďže spoločenstvo z pohľadu jeho zodpovednosti za životné prostredie podľa rozhodnutia 88/540/EHS [4] sa stalo stranou Viedenského dohovoru na ochranu ozónovej vrstvy a Montrealského protokolu o látkach, ktoré poškodzujú ozónovú vrstvu a rozhodnutím 91/690/EHS [5] schválilo prvú zmenu a doplnenie k uvedenému protokolu; keďže najnovšie vedecké dôkazy naznačujú, že pre dostatočnú ochranu ozónovej vrstvy je potrebný vyšší stupeň kontroly chlórofluórouhľovodíkov, halogénov, chloridu uhličitého a 1,1,1-trichlóretánu, ako bolo stanovené v Montrealskom protokole naposledy zmenenom a doplnenom v roku 1990; keďže tie isté dôkazy naznačujú, že by sa mali zaviesť ďalšie kontroly metylbromidu, hydrobromofluórouhľovodíkov a hydrochlorofluórouhľovodíkov; keďže druhá zmena a doplnenie a úpravy k Montrealského protokolu, ktorým sa zavádzajú tieto kontroly, boli prijaté v Kodani v novembri 1992 a keďže je potrebné schváliť len zmenu a doplnenie; keďže že za týmto účelom spoločenstvo by malo schváliť uvedenú zmenu a doplnenie; keďže je potrebné, najmä pre spoločenstvo a všetky členské štáty, schváliť druhú zmenu a doplnenie k Montrealskému protokolu, pretože niektoré z jeho opatrení je možné vykonať, len keď ich schváli spoločenstvo a všetky členské štáty; keďže aby sa mohli primerane vykonať všetky záväzky vyplývajúce z druhej zmeny a doplnenia, je nevyhnutné, aby ho schválili všetky členské štáty, PRIJALA TOTO ROZHODNUTIE: Článok 1 Druhá zmena a doplnenie k Montrealskému protokolu o látkach, ktoré poškodzujú ozónovú vrstvu je týmto schválený v mene spoločenstva. Text tejto zmeny a doplnenia je pripojený k tomuto rozhodnutiu. Článok 2 Predseda Rady uloží akt o schválení tejto zmeny a doplnenia v mene spoločenstva u Generálneho tajomníka Spojených národov v súlade s článkom 13 Viedenského dohovoru, v spojení s článkom 3 druhého doplnenia Montrealského protokolu. Článok 3 Toto rozhodnutie je adresované členským štátom. V Bruseli 2. decembra 1993. Za Radu predseda M. De Gallan [1] Ú. v. ES C 103, 14.4.1993, s. 18. [2] Ú. v. ES C 268, 4.10.1993, s. 191. [3] Ú. v. ES C 201, 26.7.1993, s. 8. [4] Ú. v. ES L 297, 31.10.1988, s. 8. [5] Ú. v. ES L 377, 31.12.1991, s. 28. --------------------------------------------------
Úradný vestník L 001 , 03/01/1994 S. 0001 - 0001

Fínske špeciálne vydanie: Kapitola 2 Zväzok 11 S. 0037

Švédske špeciálne vydanie: Kapitola 2 Zväzok 11 S. 0037



Rozhodnutie Rady a Komisie z 13. decembra 1993 o uzavretí Dohody o Európskom hospodárskom priestore medzi Európskymi spoločenstvami, ich členskými štátmi a Rakúskou republikou, Fínskou republikou, Islandskou republikou, Lichtenštajnským kniežatstvom, Nórskym kráľovstvom, Švédskym kráľovstvom a Švajčiarskou konfederáciou (94/1/ESUO, ES) RADA EURÓPSKEJ ÚNIE, KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva uhlia a ocele, so zreteľom na Zmluvu o založení Európskeho spoločenstva, a najmä na článok 238 v súčinnosti s jej článkom 228 (3), druhý pododsek, so zreteľom na súhlas Európskeho parlamentu [1], keďže by sa mala schváliť Dohoda o Európskom hospodárskom priestore medzi Európskymi spoločenstvami, ich členskými štátmi a Rakúskou republikou, Fínskou republikou, Islandskou republikou, Lichtenštajnským kniežatstvom, Nórskym kráľovstvom, Švédskym kráľovstvom a Švajčiarskou konfederáciou, podpísaná v Oporto 2. mája 1992, ROZHODLI TAKTO: Článok 1 Dohoda o Európskom hospodárskom priestore medzi Európskymi spoločenstvami, ich členskými štátmi a Rakúskou republikou, Fínskou republikou, Islandskou republikou, Lichtenštajnským kniežatstvom, Nórskym kráľovstvom, Švédskym kráľovstvom a Švajčiarskou konfederáciou, protokoly, dodatky a deklarácie, schválené zápisnice a výmeny listov pripojených k Záverečnému aktu, ktorý je schválený v mene Európskeho spoločenstva a Európskeho spoločenstva pre uhlie a oceľ. Texty aktov uvedených v prvom odseku sú pripojené k tomuto rozhodnutiu. Článok 2 Akt schválenia ustanovený v článku 129 dohody uloží predseda Rady v mene Európskeho spoločenstva a predseda Komisie v mene Európskeho spoločenstva pre uhlie a oceľ [2]. V Bruseli 13. decembra 1993. Za Radu predseda Ph. Maystadt Za Komisiu J. Delors predseda [1] Ú. v. ES C 305, 23.11.1992, s. 66. [2] Ú. v. ES L 1, 3.1.1994, s. 606. --------------------------------------------------
Úradný vestník L 025 , 29/01/1994 S. 0021 - 0021

Fínske špeciálne vydanie: Kapitola 11 Zväzok 28 S. 0032

Švédske špeciálne vydanie: Kapitola 11 Zväzok 28 S. 0032



Rozhodnutie Rady z 20. decembra 1993 o uzavretí dodatkového protokolu k Dočasnej dohode o obchode a obchodných záležitostiach medzi Európskym hospodárskym spoločenstvom a Európskym spoločenstvom uhlia a ocele na jednej strane a Rumunskom na druhej strane a k Európskej dohode medzi Európskymi spoločenstvami a ich členskými štátmi na jednej strane a Rumunskom na druhej strane (94/48/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 113 spolu s článkom 228 ods. 2, so zreteľom na závery Európskej rady, ktorá sa uskutočnila v Kodani 21. a 22. júna 1993, so zreteľom na návrh Komisie, keďže Komisia v mene spoločenstva dojednala dodatkový protokol k dočasnej dohode o obchode a obchodných záležitostiach a k európskej dohode s Rumunskom; keďže je potrebné schváliť tento dodatkový protokol, SA ROZHODLA TAKTO: Článok 1 Týmto sa v mene Európskeho spoločenstva schvaľuje dodatkový protokol k Dočasnej dohode o obchode a obchodných záležitostiach medzi Európskym hospodárskym spoločenstvom a Európskym spoločenstvom uhlia a ocele na jednej strane a Rumunskom na druhej strane a k Európskej dohode medzi Európskymi spoločenstvami a ich členskými štátmi na jednej strane a Rumunskom na druhej strane. Text tohto dodatkového protokolu sa pripája k tomuto rozhodnutiu. Článok 2 Predseda Rady je oprávnený určiť osobu splnomocnenú na podpísanie dodatkového protokolu v mene spoločenstva. Predseda Rady predloží oznámenie v mene Európskeho spoločenstva, ktoré ustanovuje článok 8 dodatkového protokolu. V Bruseli 20. decembra 1993 Za Radu predseda W. Claes --------------------------------------------------
Official Journal L 023 , 28/01/1994 P. 0033 - 0033

Finnish special edition: Chapter 3 Volume 55 P. 0377

Swedish special edition: Chapter 3 Volume 55 P. 0377



ROZHODNUTIE KOMISIE z 26. januára 1994, ktorým sa mení a dopĺňa rozhodnutie 93/13/EHS, ustanovujúce postupy pre veterinárne kontroly výrobkov z tretích krajín na hraničných veterinárnych staniciach spoločenstva (Text s významom pre EHP) (94/43/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskych spoločenstiev, so zreteľom na smernicu Rady 90/675/EHS z 10. decembra 1990, ustanovujúcu zásady, ktorými sa riadi organizácia veterinárnych kontrol výrobkov prichádzajúcich do spoločenstva z tretích krajín[1], naposledy zmenenú a doplnenú smernicou 92/118/EHS[2], najmä na jej článok 14 ods. 1, keďže rozhodnutie Komisie 93/13/EHS[3] ustanovuje niektoré postupy pre veterinárne kontroly výrobkov z tretích krajín na hraničných veterinárnych staniciach spoločenstva; keďže existujúce predpisy, ktoré platia pre hmotnostné limity pre výrobky, ktoré sú posielané ako malé balíky súkromným osobám, musia byť prispôsobené tak, aby brali do úvahy niektoré osobitné situácie, pokiaľ ide o výmenu na tradičnom základe výrobkov živočíšneho pôvodu, okrem výrobkov uvedených v smernici Rady 72/462/EHS[4], naposledy zmenenej a doplnenej nariadením (EHS) č. 1601/92 [5], pochádzajúcich z Grónska a Faerských ostrovov a zavádzaných do Dánska; keďže opatrenia ustanovené týmto rozhodnutím sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 K článku 5 rozhodnutia 93/13/EHS sa pridáva tento odsek: "3. Odsek 1 nebude ovplyvňovať hmotnostné limity, používané pre malé balíky s maximálnou hmotnosťou 5 kg, obsahujúce výrobky živočíšneho pôvodu okrem výrobkov, uvedených v smernici 72/462/EHS (1), zavádzané do Dánska z Grónska a Faerských ostrovov pre priamu spotrebu súkromnými osobami. ________ (1) Ú. v. ES L 302, 31.12.1972, s. 28" Článok 2 Toto rozhodnutie je adresované členským štátom. V Bruseli 26. januára 1994 Za Komisiu René STEICHEN člen Komisie [1] Ú. v. ES L 373, 31.12.1990, s. 1 [2] Ú. v. ES L 62, 15.3.1993, s. 49 [3] Ú. v. ES L 9, 15.1.1993, s. 33 [4] Ú. v. ES L 302, 31.12.1972, s. 28 [5] Ú. v. ES L 173, 27.6.1992, s. 13
Úradný vestník L 066 , 10/03/1994 S. 0029 - 0029

Fínske špeciálne vydanie: Kapitola 1 Zväzok 3 S. 0110

Švédske špeciálne vydanie: Kapitola 1 Zväzok 3 S. 0110



Rozhodnutie rady zo 7. marca 1994, ktorým sa mení a dopĺňa rozhodnutie 93/350/Euratom, ESUO, EHS, ktorým sa mení a dopĺňa rozhodnutie 88/591/ESUO, EHS, Euratom o zriadení Súdu prvého stupňa Európskych spoločenstiev (94/149/ESUO, ES) RADA EURÓPSKEJ ÚNIE, so zreteľom na rozhodnutie Rady 93/350/Euratom, ESUO, EHS z 8. júna 1993, ktorým sa mení a dopĺňa rozhodnutie 88/591/ESUO, EHS, Euratom o zriadení Súdu prvého stupňa Európskych spoločenstiev [1], najmä na jeho článok 3, keďže podľa takto zmeneného a doplneného rozhodnutia 88/591/ESUO, EHS, Euratom [2] má Súd prvého stupňa právomoc rozhodovať prakticky o všetkých žalobách podaných fyzickými alebo právnickými osobami; keďže nadobudnutie účinnosti rozhodnutia 93/350/Euratom, ESUO, EHS bolo však odložené so zreteľom na opatrenia na ochranu trhu, ktoré boli prijaté podľa zmlúv o založení Európskeho spoločenstva uhlia a ocele a Európskeho spoločenstva v prípade dumpingu a subvencií; keďže so zreteľom na doterajší vývoj je potrebné stanoviť najprv deň nadobudnutia účinnosti tejto časti vyššie uvedeného rozhodnutia, ROZHODLA TAKTO: Článok 1 "pre žaloby podané fyzickými alebo právnickými osobami na základe druhého odseku článku 33, článku 35 a prvého a druhého odseku článku 40 zmluvy o ESUO, ktoré sa týkajú právnych aktov, ktoré súvisia s uplatňovaním článku 74 uvedenej zmluvy, a pre žaloby podané fyzickými alebo právnickými osobami podľa štvrtého odseku článku 173, tretieho odseku článku 175 a článku 178 zmluvy o ES, ktoré sa týkajú opatrení na ochranu trhu v zmysle článku 113 uvedenej zmluvy v prípade dumpingu a subvencií, sa stanovuje jeho nadobudnutie účinnosti na 15. marec 1994." Článok 2 Toto rozhodnutie nadobúda účinnosť deň po jeho uverejnení v Úradnom vestníku Európskych spoločenstiev. V Bruseli 7. marca 1994 Za Radu predseda Th. Pangalos [1] Ú. v. ES L 144, 16.6.1993, s. 21. [2] Ú. v. ES L 319, 25.11.1988, s. 1. --------------------------------------------------